CELEX: 62011TN0642
Language: da
Date: 2011-12-08 00:00:00
Title: Sag T-642/11 P: Appel iværksat den 8. december 2011 af Harald Mische til prøvelse af Personalerettens dom af 29. september 2011 i sag F-93/05, Mische mod Parlamentet

18.2.2012   
            
            
               DA
            
            
               Den Europæiske Unions Tidende
            
            
               C 49/30
            
         Appel iværksat den 8. december 2011 af Harald Mische til prøvelse af Personalerettens dom af 29. september 2011 i sag F-93/05, Mische mod Parlamentet
   (Sag T-642/11 P)
   2012/C 49/55
   Processprog: engelsk
   
      Parter
   
   
      Appellant: Harald Mische (Bruxelles, Belgien) (ved advokaterne R. Holland, J. Mische og M. Velardo)
   
      De andre parter i appelsagen: Europa-Parlamentet og Rådet for Den Europæiske Union
   
      Appellantens påstande
   
   
               —
            
            
               Personalerettens dom af 29. september 2011 i sag F-93/05, Mische mod Parlamentet, ophæves, og Retten træffer i det omfang, det baseret på de for denne forelagte faktiske omstændigheder er muligt, afgørelse, og:
            
         
               —
            
            
               Parlamentets afgørelse af 4. oktober 2004 annulleres, for så vidt som denne fastsætter appellantens indplacering.
            
         
               —
            
            
               Parlamentet tilpligtes at erstatte den eventuelt forvoldte skade (inkl. den skade, appellantens karriere har lidt, lovlig og korrekt løn, erstatning for ikke-økonomisk skade, med tillæg af morarenter m.v.)
            
         
               —
            
            
               Europa-Parlamentet tilpligtes at betale sagens omkostninger ved nærværende instans samt omkostningerne ved Personaleretten.
            
         
      Anbringender og væsentligste argumenter
   
   Til støtte for appellen har appellanten påberåbt sig tre anbringender.
   
               1)
            
            
               Det første anbringende er, at Personaleretten begik en fejl ved at fastslå, at sagen skulle afvises som for sent anlagt.
            
         
               2)
            
            
               Det andet anbringende er, at Personaleretten begik en fejl ved at fastslå, at sagen skulle afvises, fordi den ikke ville kunne bibringe appellanten nogen fordel og at appellanten derfor ikke havde søgsmålsinteresse.
            
         
               3)
            
            
               Det tredje anbringende er, at Personaleretten fejlagtigt undlod at træffe afgørelse om påstandene i stævningen, navnlig om tilsidesættelse af artikel 41, stk. 3, i Den Europæiske Unions charter om grundlæggende rettigheder og/eller artikel 5, stk. 5, i vedtægten for tjenestemænd (1).
            
         
      (1)  Rådets forordning (EF, Euratom) nr. 723/2004 af 22.3.2004 om ændring af vedtægten for tjenestemænd i De Europæiske Fællesskaber og af ansættelsesvilkårene for de øvrige ansatte i Fællesskaberne (EUT L 124, s. 1).